CELEX: 62014TN0772
Language: hu
Date: 2014-11-21 00:00:00
Title: T-772/14. sz. ügy: 2014. november 21-én benyújtott kereset – Musso kontra Parlament

19.1.2015   
            
            
               HU
            
            
               Az Európai Unió Hivatalos Lapja
            
            
               C 16/45
            
         
      2014. november 21-én benyújtott kereset – Musso kontra Parlament
      (T-772/14. sz. ügy)
      (2015/C 016/69)
      Az eljárás nyelve: francia
      
         Felek
      
      
         Felperes: François Musso (Ajaccio, Franciaország) (képviselő: A. Gross ügyvéd)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg a jelen kereset elfogadhatóságát, és nyilvánítsa azt megalapozottnak;
               
            
                  —
               
               
                  semmisítse meg a 2014. szeptember 22-i határozatot:
                  
                              —
                           
                           
                              elsődlegesen az ésszerű határidő elvének megsértése alapján, amely a jelen ügyben érinti a védelemhez való jog gyakorlását;
                           
                        
                              —
                           
                           
                              másodlagosan a követelés pontos és biztos jellegének hiánya miatt alaki szabálytalanság alapján,
                           
                        
            
                  —
               
               
                  másodlagosan rendelje el a jelen ügynek a 2014. augusztus 8-án indított Musso kontra Európai Parlament üggyel (nyilvántartási szám: 633447, ügyszám: T-589/14) való egyesítését;
               
            
                  —
               
               
                  harmadlagosan semmisítse meg a 2014. szeptember 22-i határozatot, amelyet érint a 2014. június 26 i határozat, és amelyet ezen utóbbi határozat alapján hoztak, amelynek a megsemmisítését szintén kérelmezték a 2014. augusztus 8-án indított Musso kontra Európai Parlament ügyben (nyilvántartási szám: 633447, ügyszám: T-589/14)
                  
                              —
                           
                           
                              az elnöknek a 2014. június 26-i határozatból hiányzó aláírása miatti alaki szabálytalanság alapján;
                           
                        
                              —
                           
                           
                              másodlagosan a védelemhez való jog amiatti megsértése alapján, hogy a 2014. június 26-i határozat alapját képező 1996. július 17-i határozat nem nyilvános;
                           
                        
                              —
                           
                           
                              harmadlagosan a 2014. június 26-i határozat nem megfelelő indokolása alapján;
                           
                        
                              —
                           
                           
                              negyedlegesen az ésszerű határidő elvének a védelemhez való jog gyakorlását érintő megsértése alapján;
                           
                        
                              —
                           
                           
                              ötödlegesen a szerzett jogok elvének megsértése alapján;
                           
                        
            
                  —
               
               
                  tartson fenn a felperes részére minden egyéb érvényesítendő jogot, követelést, jogalapot és kérelmet;
               
            
                  —
               
               
                  az alperest kötelezze az eljárás valamennyi költségének viselésére.
               
            
         Jogalapok és fontosabb érvek
      
      Keresete alátámasztása érdekében a felperes nyolc jogalapra hivatkozik.
      
                  1.
               
               
                  Az első jogalap az ésszerű határidő elvének a megsértésén alapul, amely érinti a felperes védelemhez való jogait, mivel a 2014. szeptember 22-i határozatot, azaz, a vitatott terhelési értesítést tizenkét évvel azt követően bocsátották ki, hogy a Parlament a felperessel szemben fennálló követelését megállapította.
               
            
                  2.
               
               
                  A második jogalap a megtámadott terhelési értesítés alaki szabálytalanságán alapul, mivel a Parlament követelése az 1268/2012/EU felhatalmazáson alapuló rendelet (1) 81. cikke értelmében nem biztos, és nem is pontos, ráadásul ellenőrizhetetlen is.
               
            
                  3.
               
               
                  A harmadik jogalap azon, 2014. június 26-i határozat alaki szabálytalanságán alapul, amely alapján a megtámadott terhelési értesítést kibocsátották, mivel az említett határozatot a Parlament elnöke nem írta alá az Európai Parlament belső szabályzatának megfelelően.
               
            
                  4.
               
               
                  A negyedik jogalap a felperes védelemhez való jogának megsértésén alapul, mivel az említett, 2014. június 26-i határozat alapját képező 1996. július 17-i határozatot nem tették közzé, megsértve az Európai Parlament belső szabályzatának 28. cikkét.
               
            
                  5.
               
               
                  Az ötödik jogalap a kontradiktórius eljárás elvének megsértésén alapul.
               
            
                  6.
               
               
                  A hatodik jogalap az említett, 2014. június 26-i határozat nem megfelelő indokolásán alapul.
               
            
                  7.
               
               
                  A hetedik jogalap az ésszerű határidő elvének megsértésén alapul, mivel a Parlament nyolc évet várt a felperessel szembeni behajtási eljárás megindításával.
               
            
                  8.
               
               
                  A nyolcadik jogalap a szerzett jogok elvének megsértésén alapul, mivel a 2014. június 26-i határozat, amelynek alapján a megtámadott terhelési értesítést kibocsátották, sérti a nyugdíjhoz való jogot, amelyet a felperes 1994. augusztus 3-án szerzett meg.
               
            
         (1)  Az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló, 2012. október 29-I 1268/2012/EU felhatalmazáson alapuló bizottsági rendelet (HL L 362., 1. o.)